b'\n_START_ARTICLE_\nLaurence Stoddard\n_START_PARAGRAPH_\nLaurence Ralph "Chick" Stoddard (22. december 1903 - 26. januar 1997) var en amerikansk roer og olympisk guldvinder, f\xc3\xb8dt i New York._NEWLINE_Stoddard vandt, som styrmand i den amerikanske otter, en guldmedalje ved OL 1924 i Paris. B\xc3\xa5den blev roet af Howard Kingsbury, Alfred Lindley, John Miller, James Stillman Rockefeller, Leonard Carpenter, Benjamin Spock, Frederick Sheffield og Alfred Wilson. Samtlige otte roere var studerende ved Yale University og medlemmer af universitetets roklub. Der deltog i alt ti b\xc3\xa5de i konkurrencen, hvor amerikanerne sikrede sig guldet foran Canada og Italien, der vandt henholdsvis s\xc3\xb8lv og bronze. Det var Stoddards eneste OL-deltagelse.'